cyanic-selkie/wikianc huggingface dataset:
NGC 34
Entdeckung
D'Galaxis gouf am Joer 1886 vum US-amerikaneschen Astronom Frank Muller entdeckt. Den 21. November 1886 huet de Lewis A. Swift och déi selwecht Galaxis observéiert. Well am Ufank net erkannt gouf, datt et sech ëm de selwechten Objet handelt, war d'Galaxis mat zwou Katalognummeren, NGC 17 an NGC 34 agedroe ginn.
Ramme vum Tower of London
Déi sougenannt Tower-Rammen (Tower's Ravens) sinn op d'mannst sechs Rammen, déi am Tower of London gehale ginn.
Geschicht
Sou hätt z. B. den Charles II. den Uerder ginn, déi Vigel doutzemaachen, well se dem Astronom John Flamsteed säin Teleskop verknascht hätten. Wéi en awer erzielt krut, de White Tower, d'Monarchie an dat ganzt Kinnekräich géife verschwannen, wann d'Ramme jee den Tower verloosse géifen, huet en dat nees zeréckgezunn.
D'Rammen haut
Bis Oktober 2008 gouf et sechs Tower-Rammen, jee dräi Frächen (Hugine, Munin a Branwen) a Männercher (Gwyllum, Thor a Baldrick). Am Oktober 2008 koume 4 neier derbäi, de Gundulf, de Bran an de Colin, souwéi ee Weibchen, d'Fleur.
Vëlosummer
De Vëlosummer ass eng Manifestatioun uechter d'Land, déi zanter 2020 vum Mobilitéitsministère an Zesummenaarbecht mat der Generaldirektioun fir Tourismus vum Wirtschaftsministère am Summer organiséiert gëtt. Et geet drëm fir d'Lëtzebuerger Land an d'Vëlofueren z'entdecken an awer och fir den Tourismus ze fërderen.
2020
Déi éischt Editioun gouf 2020 an d'Liewe geruff, nodeems d'Vëlofuere besonnesch zanter dem Ufank vun der Covid-19-Kris vu ville Leit nei entdeckt gouf. De Staat wollt doropshin en Akzent setze fir de Cyclissem z'ënnerstëtzen an ze stäerken. Et goufe sechs Strecke vum staatleche Stroossereseau erausgesicht, op deenen am August 2020 just Cyclisten, Awunner an RGTR-Busse fuere konnten. Ënner anerem ware follgend Strecke betraff :
2021
Bei der zweeter Editioun hu ronn 20.000 Vëlosfuerer matgemaach.
2022
Fir d'2022er Editioun déi vum 30. Juli bis den 28. August gaangen ass, waren um Territoire vu 56 Gemengen am Ganzen 11 cyclotouristesch Tier mat enger Streck vun iwwer 450 Kilometer a mat verschiddene Schwieregkeetsgraden erausgesicht ginn. Mam Programm „Move we carry“ konnten d'Cyclisten bei méi laangen Tier hiert Gepäck vun enger Etapp op déi aner transportéiere loossen.
Déi 11 Strecke waren:
Tanya Roberts
D'Tanya Roberts, gebuer als Victoria Leigh Blum de 15. Oktober 1955 zu New York City a gestuerwen de 4. Januar 2021 zu Los Angeles, war eng US-amerikanesch Schauspillerin.
Michael Apted
De Michael Apted, gebuer den 10. Februar 1941 zu Aylesbury an England a gestuerwen de 7. Januar 2021 zu Los Angeles a Kalifornien, war en englesche Filmregisseur, Dréibuchauteur a Filmproduzent.
Zum Apted senge bedeitende Filmer ziele Coal Miner's Daughter iwwer d'Country-Sängerin Lorette Lynn, dann Gorillas in the Mist iwwer d'US-amerikanesch Verhalensfuerscherin Dian Fossey an de Filmdrama Nell mat der Jodie Foster an der Haaptroll. Hien huet och mat The World Is Not Enough mam Pierce Brosnan als James Bond e Film aus der Serie vun den James-Bond-Filmer gedréit.
Vega Programm
De Vega Programm war eng sowjetesch Fuerschungsmissioun mat zwou getrennte Raumsonden op d'Venus an op de Koméit Halley. Den Numm Vega ass en Kontraktioun vun den zwéin éischte Buschtawe vu Venera = Venus a Gallej = Halley. Béid Raumsonde goufen 1984 gestart.
Missioun
Nom Ofschloss vun den erfollegräiche Venera-Missiounen hat d'Sowjetunioun tëscht 1984 an 1986 zwéi weider planetar Raumflich mat Vega 1 a Vega 2 gemaach.
Zwou Mammesonde sollten ufanks laanscht d'Venus fléien. Dobäi sollt jee eng Landesond an e Ballon ausgehaange ginn. D'Landesond sollt op der Uewerfläch landen, e Manöver, dat d'UdSSR tëscht 1970 an 1982 schonn aachtmol erfollegräich bei der Venera-Missiounduerchgefouert hat. De Ballon war déi Kéier nei derbäi. Mat Instrumente behaangen, sollt hien an alle Richtungen duerch d'Venusatmosphär gedriwwe ginn, jee nodeem, wouhin de Wand en droe géif. Déi béid Mammesonde sollten uschléissend de Koméit Halley usteieren an deen aus der Noperschaft erfuerschen.
Déi béid Vega-Sonden waren déi éischt an eenzeg sowjetesch Sonden, déi zwéi komplett ënnerschiddlech Objeten ufléie sollten. Et gouf bei där Missioun eng staark international Bedeelegung. Nieft den Ostblockstaaten DDR, Polen, Tschechoslowakei, Ungarn a Bulgarien waren och déi westeuropäesch Staaten Frankräich, Éisträich an d'Bundesrepublik Däitschland, vertrueden. D'Sond hat vill technesch Neierungen, wéi eng vum Romp onofhängeg Scanplattform mat der Kamera, oder déi fir d'éischt bei enger interplanetarer Sond agesat CCD-Technik fir Bilderfaassung.
BBC Arantia Fiels
De BBC Arantia Fiels (oder BBC Arantia Larochette) ass e Basketballclub aus der Fiels, deen am Januar 1964 gegrënnt gouf.
Vega Programm
Missioun
Béid Sonden hate beim Start e Gewiicht vu 4950 kg a goufe mat enger Proton-Rakéit vum Kosmodrom Baikonur gestart. D'Biller vun de Starte waren deemools déi éischt Biller vun der Proton-Rakéit, déi vun der Sowjetunion verëffentlecht goufen. Als Folleg vun der internationaler Zesummenaarbecht gouf de Start vun de Raumsonde fir d'éischte Kéier an der Geschicht vun der UdSSR am Viraus ugekënnegt war.
BBC Arantia Fiels
Der Websäit vum Veräin no soll den Numm Arantia aus dem Keltesche stamen a fir d'Wäiss Iernz stoen, déi duerch d'Fiels fléisst.
Vega Programm
D'Ballonen
D'Ballone vun de Vega-Sonde waren déi éischt a bis elo eenzeg Ballonen déi op engem aneren Himmelskierper zum Asaz koumen. Si goufen a Frankräich fabrizéiert an an enger Héicht vu 54 km ausgestouss an opgeblosen. D'Ballonen haten en Duerchmiesser vun 3,4 m an haten e Gewiicht vu 25 kg. Ee Ballon hat un engem 12 m laange Seel eng 5 kg schwéier Notzlaascht mat Sensore fir d'Ermëttlung vun Temperatur, Drock, vertikaler Wandvitess, Hellegkeet a Visualitéit vun der Atmosphär souwéi fir Detektioun vu Blëtzer. De Stroum koum vu Batterien. De Ballon gouf op der Nuetssäit vun der Venus ausgesat a gouf vum Wand op der Venus duerch d'Atmosphär gedriwwen. Hie gouf vun 12 Buedemstatiounen observéiert, vun deenen der sechs net an der Sowjetunioun stoungen. Soubal wéi de Ballon op der Dagsäit vun der Venus war, gouf e vun der Sonnenastralung erhëtzt an ass geplatzt.
Resultater
Vega 1 an 2 hunn zu den opwennegste Weltraumprojete vun der Sowjetunioun gehéiert. Obschonn nëmmen d'Venus-Ballone wichteg nei Resultater geliwwert hunn an déi erfollegräich Laanschtflich beim Halley vum nach méi erfollegräiche Laanschtfluch vun der europäescher Sond Giotto iwwerdeckt gouf, haten d'Sowjets ëmmerhin den héije Standard vun hirer Weltraumtechnik an den 1980er Joren demonstréiert. D'Giotto konnt iwwregens mat Hëllef vun den Daten, déi d'Vega-Sonde geliwwert haten, hir Ufluchbunn erfollegräich verbesseren, sou datt de Kär vum Koméit Halley fotograféiert konnt ginn.
Ufanks sollten d'Vegasonden den Optakt vun enger ganzer Rei vu Missioune vun der Sowjetunioun ginn. Onfräiwëlleg goufen d'Vega 1 an 2 déi lescht erfollegräich planetar Missioune vun der Sowjetunioun, engersäits well déi spéider ambitionéiert Projete Fobos 1 an 2 wéi och Mars 96 keen Erfolleg waren an anerersäits, well wéinst der desolater wirtschaftlecher Lag vun der Sowjetunioun d'Programmer net konnte wiedergefouert ginn.
Luc Holtz
De Luc Holtz, gebuer de 14. Juni 1969 an der Stad Lëtzebuerg, ass e lëtzebuergesche Foussballtrainer a fréiere Foussballspiller.
Hien huet vun 1990 bis 1992 bei de FA Red Boys Déifferdeng gespillt an ass du bei den Avenir Beggen gewiesselt wou hie bis 1999 bliwwen ass. Vun 1999 bis 2007 war hie beim FC Etzella Ettelbréck.
Säi Fils Kevin spillt och an der Foussballnationalekipp.
Ibigny
Ibigny ass eng franséisch Gemeng am Departement Moselle an der Regioun Grand Est.
Hypatia (Moundkrater)
Den Hypatia ass en Aschlagkrater op der viischter Moundsäit um westleche Rand vum Sinus Asperitatis, südëstlech vum Krater Delambre a westlech vum Moundkrater Torricelli. De Krater ass onreegelméisseg geformt a staark erodéiert.
De Krater gouf 1935 vun der I.A.U. no der spéitantiker Philosophin Hypatia genannt ginn.
Victor (Film 1951)
Victor ass e franséische Film vum Claude Heymann aus dem Joer 1951 no engem Theaterstéck vum Henry Bernstein.
Accord final
Accord final ass e franséisch-Schwäizer Film vum Ignacy Rosenkranz aus dem Joer 1938.
Escher Bibliothéik
D'Escher Bibliothéik (fr: Bibliothèque municipale d'Esch-sur-Alzette), och nach ënnert der Ofkierzung BESA bekannt, ass eng ëffentlech Bibliothéik déi der Stad Esch-Uelzecht gehéiert. Et ass déi eelst kommunal Bibliothéik am Land.
Geschicht
1901 huet de Jean-Pierre Theisen ugefaangen, senge Schüler aus dem Escher Lycée an och aneren interesséierte Persoune Bicher auszeléinen, déi en an Eegeninitiativ gesammelt huet. 1919 ass seng Sammlung offiziell zur Escher Stadbibliothéik erkläert ginn an hie gouf deen éischte Bibliothecaire vun der Stad Esch. D'Bibliothéik war am Ufank an der Brillschoul ënnerbruecht, 1919 koum s'an d'Schoul am Schoulbierg, duerno an d'Kierchestross, 1925 an d'Direkteschvilla vun der Industrieschoul an 1929 an e Gebai am Lavals Park.
Nom Zweete Weltkrich koum se an dat Gebai, wou se haut nach dran ass, nämlech eng grouss Villa an der rue Émile Mayrisch, déi 1922 vum deemolege Proprietär, dem Architekt Jean Deitz gebaut gouf. Am Zweete Weltkrich war eng däitsch Verwaltung dran. Nom Krich koum d'Gebai an de Besëtz vun der Stad Esch a gouf no an no als Bibliothéik amenagéiert.
Zanter 2001 ass de Katalog vun de Bicher online zougänglech. Zanter 2013 gehéiert d'Bibliothéik zum Reseau vun de lëtzebuergesche Bibliothéiken, deenen hire Bestand iwwer www.bibnet.lu resp. www.a-z.lu duerchsicht ka ginn.
Villa Deitz
D'Villa Deitz – wéi s'am Volleksmond genannt gouf – gouf 1930 vum Architekt Jean Deitz-Kintzelé selwer entworf a baue gelooss. Am Haus huet hie mat senger Fra Léonie, hiren zwee Meedercher an der Mod Anna Hammes gewunnt. Gläichzäiteg hat hien an der Villa och säin Architektebüro. Op der Entréespaart ass ee Monogramm mat den Initialen DK vum Familljennumm ze gesinn.
100-Joer-Feier
De 25. Oktober 2019 goufen déi éischt 100 Joer Escher Bibliothéik mat enger akadeemescher Seance am Escher Theater gefeiert. Bei där Geleeënheet gouf och d'Ausstellung iwwer d'Geschicht vun der Bibliothéik an der Galerie vum Theater ageweit. D'Ausstellung war vum 26. Oktober bis de 17. November 2019 op.
Amenagement
D'Bibliothéik ass um Rez-de-chaussée an op engem Niveau drënner an driwwer amenagéiert. Um Rez-de-chaussée sinn den Accueil an en Dësch mat engem Computer, op deem een de Katalog duerchsiche kann. D'Bicherregaler sinn um Rez-de-chaussée an um Stack drënner.
James Richard Fisher
Den James „Rick“ Richard Fisher, gebuer den 10. Dezember 1943 zu Pittsburgh ass en US-amerikaneschen Astronom op der Universéit vu Virginia an um National Radio Astronomy Observatory (NRAO) zu Charlottesville.
Escher Bibliothéik
Oppe Rayonen
D'Stellagë si fir d'Lieser komplett zougänglech mat Ausnam vun engem Archiv fir eeler lëtzebuergesch Bicher, déi een op Ufro am Liessall duerchkucke kann.
D'Auswiel
Déi Escher Bibliothéik huet iwwer 65.000 Bicher, déi Eegentum vun der Bibliothéik sinn. Déi meescht Bicher sinn an däitscher Sprooch, mä et gëtt och eng gutt Auswiel a lëtzebuergescher, franséischer, englescher, italieenescher a portugisescher Sprooch souwuel fir Erwuessener wéi och fir Kanner a Jugendlecher.
James Richard Fisher
Hien huet sech virun allem mat Radioastronomie inklusiv Antennenentworf a Signalveraarbechtung befaasst. Am Joer 1977 huet hie mam Richard Brent Tully d'Tully-Fisher-Bezéiung entwéckelt.
Escher Bibliothéik
D'Auswiel
Et gëtt e grousse Wäert op lëtzebuergesch Bicher geluecht.
De Liessall
Um éischte Stack ass e Liessall, wou eng Rei allgemeng a méi spezialiséiert Dictionnairen, Enzyklopedien a Revuen disponibel sinn. Fotokopië vun eenzele Säiten aus de Bicher sinn do op Ufro och méiglech.
Internet-Recherche
Um ënneschte Stack si véier PC-Aarbechtsplaze wou een Zougang zum Internet huet an och Dokumenter ausdrécke kann.
D'Medien
Um ënneschte Stack sinn ausser Bicher och vill Musek-CDen, Filmer op DVD, Lauschterbicher a Léierprogrammer fir Kanner.
Vaux-lès-Rubigny
Vaux-lès-Rubigny ass eng franséisch Uertschaft a Gemeng am Departement Ardennes an der Grand Est.
Staudämm vun der Eau d'Heure
D'Staudämm vun der Eau d'Heure sinn e Komplex vu fënnef Staudämm um Laf vun der Eau d'Heure a sengen Niewebachen. Se bestinn aus zwéi grousse Stauséien an dräi klengen. Ausser der Waasserspäicherung hunn déi zwéi grouss och nach d'Funktioun vun engem Pompelspäicherwierk. Et ass déi gréisst kënschtlech ugeluecht Waasserfläch an der Belsch a se leie knapps ënner der Waasserscheed déi d'Anzuchsgebitt vun der Eau d'Heure vun der Hante hirem trennt.
Zweck vun de Staudämm
Eng vun den Haaptursaache fir de Komplex vun der Eau d'Heure ze baue war de schappegen Debit vun der Sambre an dréchene Joren deen d'Schëfffaart onméiglech gemaach hätt an déi zweet war d'fir Waasserqualitéit op engem acceptablen Niveau fir den industrielle Gebrauch ze halen.
Déi grouss Dämm
Am Ufank waren opgeschodde Gestengsdämm virgesinn, dat haaptsächlech well d'Méiglechkeet bestanen huet fir um hallwe Wee tëscht den Dämm laanscht der aler Eisebunnslinn eng Steekaul opzemaachen, wat d'Transportkäschten an deemno d'Käschte vum ganze Bau staark reduzéiert hätt.
Wéi méi spéit decidéiert gouf fir um Fouss vun der Plate Taille eng elektresch Zentral matzebauen gouf festgestallt datt do eng Gewiichtsstaumauer aus Eisebëtong méi Avantagen hätt, well mat sou enger Mauer d'Längt vun den Drockréier, vu 4,50 m Duerchmiesser, op e Minimum reduzéiert gouf.
Barrage
De Barrage de la Plate Taille am Dall vun der klenger Baach Plate Taille ongeféier 700 m virun där hirem Zesummelaf mat der Eau d'Heure, ass ee vun den zwéi grousse Barragen déi zum Staudammkomplex vun der Eau d'Heure gehéieren. Et ass d'Staumauer vum ieweschte Baseng vum Pompelspäicherwierk Plate Taille.
D'Staumauer ass 70 Meter héich (Fëllementer matgerechent) an op der Kroun huet s'eng Längt vu 790 Meter. Iwwer d'Kroun féiert eng Strooss déi Cerfontaine mat Boussu-lez-Walcourt verbënnt. Fir de Bau vun der Mauer goufe 646.000 Bëtong veschafft, an den opgestaute Séi huet eng Fläch vun 347 Hektar.
En huet en Iwwerlaf vu 40 Felder déi allkéiers 3 m breet sinn, an déi ënner der Strooss leien déi iwwer de Barrage féiert. D'Waasser dat do erausleeft fält ënnen a Berouegungbasengen déi als Kaskaden ugeluecht sinn fir dann dueno iwwer e 6,5 breede Kanal evakuéiert ze ginn. De Barrage huet dräi Réier vun engem Duerchmiesser vun 2,4 Meter, fir de Séi eidellafen ze loossen. Domat kann de Waasserstand am Fall wou Anomalië géife festgestallt ginn, séier erofgesat ginn.
Elektresch Zentral
Well vu vireran zwéi grouss Séie virgesi waren tëscht deenen en Héichtenënnersched vu 45 Meter war, huet sech séier erausgestallt datt d'Installatioun vun engem Pompelspäicherwierk intressant wier, dat ëmsou méi well mat de Konstruktiounen an Acqusitiounen déi d'Office hu misse gemaach ginn scho gutt 50 % vun de Käschte vum Pompelspäicherwwierk gedeckt waren. De Manktem vun Héicht hätt eventuell dergéint geschwat, mä op der anerer Säit konnten déi knapps 50 Meter laang Drockleitungen, an d'Méiglechkeet fir d'Elektresch Zentral direkt um Fouss vum Damm ze bauen, d'Baukäschte ganz niddreg halen, a sou e gudde Rentablitéitsfacteur garantéieren. Déi niddreg Investitiounskäschten a d'Proximitéit vun engem Raum wou vill Energie gebraucht gëtt (Industriegéigend ëm Charleroi) hunn déi Konstruktioun dofir intressant gemaach.
Vum ekonomesche Standpunkt aus gesinn, sollt d'Belsch 10 % vu senger elektrescher Energie vu Pompelspäicherwierker kréien, an dat Späicherwierk huet sech gutt an deem Kader ageschriwwen.
Ekipement
An der elektrescher Zentral sti 4 reversibel Gruppe vu Pompel-Turbinne mat vertikalen Achsen. Iwwer jiddwer Grupp steet e Motor-Alernater. All Grupp ass mam ieweschte Baseng mat enger Drockleitung mat engem Duerchmiesser vu 4,5 Meter verbonnen. All Leitung huet e Sécherheetsschiber. No ënne si s'am Evakuatiounskanal op. Op all Grupp sëtzt ausserdeem en Hëllefsmotor fir d'Pompelen ze demarréieren. Baussen nieft der Zentral stinn zwéin Opspanntransformateren an d'Verbindung mam Verdeelerreseau geschitt iwwer eng 150-Kv Héichspannungsleitung déi vu Monceau op Neuville féiert. Fir eng séier Adaptatioun un de Verbrauch vum Reseau kënnen ze maachen, gëtt d'Zentral op Distanz vun de Kontrollzentre vun de Verdeelerstatioune gesteiert.
Eau d'Heure
Den Damm vun der Eau d'Heure steet eng ronn 1.500 Meter flossop vun der Uertschaft Silenrieux, um lieu-dit Loripette. Et ass en opgeschoddene Gestengsdamm deen flossop mat enger Bitumeschicht ofgedicht ass. En huet zwéi Réier vun 1,80 Meter Durchmiesser fir de Séi eidellafen ze loossen. Um Kapp dervu steet en tuerm vun aus d'Schibere gestéiert ginn. Den Iwwerlaf an déi zwou Leitunge lafen an e gemeinsame Berouegungsbaseng, vun deem aus d'Waasser nees an den natierleche Laf vun der Eau d'Heure kënnt.
Um Fouss vum Barrage steet eng kleng elektresch Zentral déi d'Energie vum Waasser, dat an d'Eau de l'Heure lafe gelooss gëtt ausnotzt. Si liwwert och de Stroum fir d'Motoren déi d'Pompelturbinnen op der Plate Taille lancéieren.
Virstau vu Féronval
De Virstau vu Féronval ('Prébarrage de Féronval an den éischten Dokumenter als Prébarrage de Boussu ze fannen) besteet aus enger Staumauer aus kompaktéiertem Gestengs dat beim Ausbaggere fir d'Fëllementer vun der Staumauer vum Staudamm Eau d'Heure ewechgefall ass.
Op der Kroun vum Däich déi op 212,12 m läit, a 75 m breet an 120 m laang ass konnt eng Parkplaz fir 200 Autoen amenagéiert ginn. Den Däich ass ronn 16 m héich an an der Mëtt ass op der ganzer Längt eng stole Wand aus Z-Profiller agebaut.
Český Krumlov
Český Krumlov [], fréieren däitschen Numm: Krum(m)au, ass eng kleng Stad mat ronn 13.000 Awunner an der Regioun Südbéimen an Tschechien, a Chef-lieu vum Distrikt mam selwechten Numm. Český Krumlov läit an enger Schlauf vun der Vltava (Moldau), mat der Alstad, déi ronderëm d'mëttelalterlech Buerg an engem Hang läit.
Staudämm vun der Eau d'Heure
Virstau Ry Jaune
D'Staumauer um Ry Jaune steet an engem Dall mat relativ géien Hänk an iwwer deen déi nei Strooss vu Silenrieux op Cerfontaine feiert. Dee géie Relief huet d'Etude vun engem korrekte Profil zimmlech schwéier gemaach. Fir sech d'Saach méi liicht ze maachen, gouf decidéiert eng Béck aus Eisebëtong ze bauen déi um eigentleche Barrage sollt opleien. Logescherweis gouf dunn och d'Staumauer aus Eisebëtong gebaut, wat anengems de Virdeel hat datt net sou vill Material op déi relativ onzougänglech Plaz huet missen transportéiert ginn. D'Bréck huet 10 Felder vun 22 m an op all Säit eent vu 16 m. Et goufe virfabrizéiert Stécker aus virgespaantem Bëtong benotzt, déi noodeems s'op hirer Plaz stounge matenee verbonne goufen an duerno an engem Stéck zougegoss goufen. D'Strooss ass 22 m iwwer dem Fong vum Dall.
Český Krumlov
Zanter 1992 ass s'op der UNESCO-Lëscht vun de Weltkulturierwen agedroen.
Staudämm vun der Eau d'Heure
Virstau Ry Jaune
D'Staumauer besteet aus enger 95 cm décker Eisebëtongsplack déi an engem Wénkel vu 45° op 80 cm décke Stëtzmauere läit. D'Stëtzmauere stinn an Ofstänn vu 7,33 m. En huet en Iwwerlaf dee 6,53 cm breet ass an zwou Leitunge, vun 1 m Duerchmiesser, fir eidellafen ze loossen. Déi kënne mat Tellerschiberen op- an zougemaach ginn.
Český Krumlov
De Prefix Český ("Béimesch") ass do, fir se mat Moravský Krumlov a Südmieren auserneenzehalen.
Staudämm vun der Eau d'Heure
Virstau Falemprise
De Virstau vu Falemprise (Prébarrage de Falemprise an alen Dokumenter och Prébarrage de Cerfontaine genannt') steet op där Plaz wou fréier am Dall d'Eau d'Heure an de Ruisseau de Soumoy zesummegelaf sinn. Well hei de Längsprofil méi einfach war wéi um Ry Jaune gouf op en opgeschoddenen Däich aus Gestengs verzicht, grad sou wéi op eng massiv Gewiichtsstaumauer aus Eisebëtong. D'Staumauer besteet aus engem no uewen opeenen U asu Eisebëtong de mat Gestengs opgefëllt gouf, an d'Strooss gouf op dat Gefëlls gebaut.
Český Krumlov
Geschicht
D'Uertschaft ass ronderëm d'Buerg entstanen, déi zanter ongeféiert 1240 do attestéiert ass, an déi hirersäits op en Handelswee zeréckgeet, deen op där Plaz iwwer eng Fuert am Floss Vltava goung.
Staudämm vun der Eau d'Heure
Stroossennetz
Well d'Eisebunnsstreck déi d'Uertschafte Cerfontaine, Silenrieux a Boussu-lez-Walcourt matenee verbonnen huet, suppriméiert gouf, a well de Bau vu sou engem grousse Komplex vill Transporter generéiert huet huet missen e kapabelt Stroossennetz ugeluecht ginn. Dat neit Stroossennetz gouf deelweis op der desaffektéierter Eisebunnsstreck gebaut an et ensprécht de Caracteristiquë vun den zweetrangege Staatsstroossen. Dozou goufen en ettlech Parkplazen ugeluecht.
Český Krumlov
Geschicht
1302 goung d'Buerg vun der Vítkovci Adelsfamill un déi vu Rosenberg (Rožmberkové). De Peter I. vu Rosenberg (gestuerwen 1347), war dem Kinnek Jan I. vu Béimen (d.h. dem Jang de Blannen) säi Kämmerer. Am 15. Joerhonnert gouf Gold an der Géigend fonnt, a vill nei Leit si virun allem aus Éisträich a Bayern bäigeplënnert.
Staudämm vun der Eau d'Heure
Stroossennetz
D'Linn 132, déi tëscht Walcourt a Mariembourg ëmgeleet gouf, gouf mat enger neier Strooss, der N978, tëscht Silenrieux a Cerfontaine ersat. Déi féiert iwwer d'Virstaue vum Ry Jaune a vu Falemprise. No Cerfontaine leeft s'iwwer déi al Eisebunnstreck bis op Neuville-le-Chaudron.
Český Krumlov
Geschicht
1602 huet de Peter Vok vu Rosenberg (1539–1611) Krumlov un den Habsburger Keeser Rudolf II. verkaf, deen et seng Jong baussent dem Bestietnes Don Julius Caesar d'Austria iwwerdroen huet. No der Béimescher Revolt and der Schluecht vum Wäisse Bierg huet de Keeser Ferdinand II. Krumlov un d'Adelsfamill Eggenberg iwwerginn. Vu 1719 bis 1947 huet d'Schlass der Famill Schwarzenberg gehéiert.
1938 goung et, als Deel vum Sudetenland, geméiss dem Münchener Ofkommes, un Nazi-Däitschland. Nom Zweete Weltkrich gouf déi däitschsproocheg Populatioun verdriwwen a Krumlov nees tschechoslovakesch. Wärend der Zäit vum kommunistesche Regime, 1948 bis 1989, ass d'Alstad vernoléissegt ginn a lues a lues zefall.
No der Samette Revolutioun goufe grouss Renovéierungsaarbechten ausgefouert, an déi al Schéinheet nees erëmbruecht. Am August 2002 hat d'Stad staark ënner engem Héichwaasser ze leiden.
Haut ass Český Krumlov eng populär Touristendestinatioun.
Nobäi, um Bierg Kleť, steet de Kleť-Observatoire.
Kuckeswäertes
Vill Gebailechkeeten an der Alstad an och d'Schlass sinn aus der Zäit vum 14. bis 17. Joerhonnert, deemno am goteschen, Renaissance a Barockstil.
Schlass
D'Schlass Český Krumlov ass aussergewéinlech grouss fir sou eng kleng Stiedchen; nom Hradčany zu Prag ass et dee gréisste Buergkomplex an Tschechien. Et setzt sech zesummen aus engem grousse Rokkoko Gaart, enger mächteger Bréck, an dem Schlass selwer, dat aus verschiddene Bauperiode besteet. D'Veits-Kierch (Kostel Sv. Víta) ass eng gotesch Kierch bannent dem Schlass mat Fresken aus dem 15. Joerhonnert, déi bis haut erhale sinn.
Buergtheater
Am Schlass ass och e barocken Theater, dee 1680–82 gebaut a 1765–66 moderniséiert gouf. D'Dekoren, d'Bünentechnik asw. vun deemools si bis haut erhalen.
Schiele-Musée
Zu Český Krumlov ass e Musée iwwer de Moler Egon Schiele, deen do gelieft huet.
Staudämm vun der Eau d'Heure
Stroossennetz
Fir verschidde Proprietéiten déi wéinst dem Bau vun den Dämm isoléiert goufen, nees zougänglech ze maachen, an och fir Uschlëss un déi nei rekreativ Plazen ze maachen, goufen en etech nei Weeër ëm de Séi vun der Plate Taille a laanscht de Ry Jaune an de Ruisseau de Soumoy ugeluecht.
Augusto Caminito
Den Augusto Caminito, gebuer den 1. Juli 1939 zu Neapel, ass en italieeneschen Dréibuchauteur, Filmproduzent a Filmregisseur.
Staudämm vun der Eau d'Heure
Tourismus a Sport
Um a laanscht de Séi gëtt et vill Méiglechkeete fir sech d'Zäit ze verdreiwen. Et kann e seegelen, surfen, mam Kayak fueren, dauchen oder fëschen. Mat enger Faart am Roude Krokodil dem Amphibiebus kann ee ronderëm an um Séi spadséiere fueren. Vum 107 Meter héijen Aussiichtstuerm, dee 65 m iwwer d'Kroun vum Staudamm erauskuckt huet en eng Vue iwwer praktesch de ganze Barragekomplex.
Augusto Caminito
De Caminito huet un iwwer 40 Dréibicher matgeschafft an huet eng 25 Filmer produzéiert.
Český Krumlov
Baussent der Stad
Eng 10 km baussent der Stad ass d'Klouschter Zlatá Koruna ("Gëlle Kroun"), ee vun den eelste Kléischter a Béimen. Op 30 km Distanz ass d'Schlass Hluboka, dat am 12. Joerhonnert gebaut, a spéiderhin nom Model vum Windsor Castle ëmgebaut gouf. Český Krumlov läit och net wäit ewech vum Nationalpark Sumova ("Béimesche Bësch")
BC Red Miners Käldall
De BC Red Miners Käldall ass e Basketballclub aus der Gemeng Keel.
Giotto (Raumsond)
D'Giotto war eng europäesch, onbemannt Raumsond, déi 1985 fir d'Erfuerschung vum Koméit Halley an de Weltraum geschéckt gouf. Si war „déi éischt interplanetar Sond vun der ESA an déi éischt wëssenschaftlech Notzlaascht u Bord vun enger Ariane-Rakéit.“
Zweck vun der Missioun
D'Raumsond Giotto vun der Europäescher Weltraumorganisatioun (ESA) déngt der Erfuerschung vum Koméit Halley. D'Sond ass nom italieenesche Moler Giotto di Bondone genannt. Hien hat de Koméit Halley am Joer 1301 observéiert an hat de Koméit als Stär vu Betlehem am Fresko mat den dräi hellege Kinneken duergestallt.
Ufanks sollt eng US-amerikanesch Partnersond d'Sond Giotto op der Rees begleeden, mä wéinst Budgetkierzunge bei der NASA gouf näischt doraus. Sou koum dann eng Kooperatioun mat der Sowjetunioun a mat Japan zustan, déi mat der Vega 1 an 2 respektiv Sakigake a Suisei och Sonde fortgeschéckt hunn. Well d'Giotto ganz beim Koméit laanschtfléie géif, goungen d'ESA-Verantwortlech dovun aus, datt se de Rendez-vous op wéinst dem „Bombardement“ mat Koméitendeeler, trotz engem robuste Schutzschëld, net iwwerliewe géif. Dofir goufen all wëssenschaftlech Daten live op d'Äerd iwwerdroen.
Tour de Luxembourg 2021
Déi '''81. Editioun vum Tour de Luxembourg''' ass eng Vëloscourse iwwer 724,5 km, déi a fënnef Etappen tëscht dem 14. an dem 18. September 2021 gefuer gëtt.
Giotto (Raumsond)
Verlaf
D'Sond Giotto gouf den 2. Juli 1985 um 11:23:16 UTC mat enger Ariane-1-Rakéit vun der europäescher Weltraumgare Kourou gestart. De Passage beim Halley war de 14. Mäerz 1986 um 00:03:02 UTC op enger Distanz vun nëmme 596 km mat enger Vitess vun 68,7 km/s (247.320 km/h), wat duerch Bunnkorrekturen op Basis vu Miessunge vun den anere Sonde méiglech war. Iwwerraschenderweis hat d'Giotto den noe Laanschtfluch beim Koméit iwwerstanen, gouf awer 7,6 Sekonnen viru sengem nooste Laanschtfluch beim Halley schwéier getraff. D'Kamera an e puer aner Instrumenter waren direkt futti. D'Raumsond selwer, déi un d'wackele koum, konnt no 30 Minutten nees stabiliséiert ginn. D'Sond gouf op e Réckfluch op d'Äerd programméiert an duerno ofgeschalt.
Am Joer 1990 gouf d'Sond nees reaktivéiert. Genee 5 Joer nom Start huet d'Sond dann e Laanschtfluch bei eiser Äerd, den 2. Juli 1990 gemaach.
Tour de Luxembourg 2021
Si steet um Kalenner vun den UCI ProSeries 2021 an der Kategorie 2.Pro. Fir de Ben Gastauer war et déi lescht Course. Duerno huet hie mam Vëlossport opgehalen.
Ekippen
Et waren 21 Ekippen um Depart, wouvunner der 8 an der Kategorie UCI WorldTeam, 12 an der Kategorie UCI ProTeam an eng an der Kategorie Continental, mat am Ganzen 126 Coureuren um Depart. Mat der Ekipp Leopard pro cycling ass eng lëtzebuergesch Ekipp um Depart.
Giotto (Raumsond)
Verlaf
Den 10. Juli 1992 huet d'Sond en zweete Koméit, den Grigg-Skjellerup op enger Distanz vun 200 Kilometer, passéiert. Duerno gouf d'Sond nees op d'Äerd zeréckdrigéiert an den 23. Juli 1992 definitiv ausgeschalt. Den zweete Fluch laanscht d'Äerd war den 1. Juli 1999.
Erkenntnesser iwwer de Koméit Halley
D'Fotoen déi d'Giotto opgeholl hat weisen de Kär vum Koméit Halley als afennossfërmegen, donkle Kierper mat enger Längt vu 15 km an enger Breet vu 7–10 km. Zéng Prozent vun der Uewerfläch sinn aktiv, dorënner si wéinstens dräi Gasausbréch op der sonnenzougedréiter Säit. D'Analysen haten erginn, datt de Koméit viru 4,5 Milliarde Joer aus Äis entstanen ass, dat un interstellare Stëbsdeelercher kondenséiert war. Zanterhir huet sech seng Form bal net verännert.
Dat ausgestoussent Material vum Koméit besteet aus 80 % Waasser, 10 % Kuelestoffmonoxid, 2,5 % Methan an Ammoniak. De Rescht weist Spuere vu Kuelewaasserstoffer, Eisen an Natrium.
Mat enger Albedo vun nëmmen 0,04 ass de Kär vum Koméit méi däischter wéi Kuel a gehéiert zu den donkelsten Objete vum Sonnesystem, déi bis elo bekannt sinn. Seng Faarf léisst op ganz grouss ugelagert Stëbsdeeler op der Uewerfläch schléissen.
D'Uewerfläch vum Kär ass rau a poréis. Seng Dicht ass nëmmen 0,3 g/cm³ (ongeféier een Drëttel vun der Waasserdicht).
Vun der cheemescher Zesummesetzung hier léisst sech de Stëbs an zwou Gruppen andeelen. Déi éischt, déi sougenannt CHON-Grupp besteet virun allem aus liichten Elementer wéi Kuelestoff (C), Waasserstoff (H), Sauerstoff (O) a Stéckstoff (N). Déi zweet Grupp weist dogéint Elementer op, déi typescherweis a Gestengs an a Mineraler fonnt ginn: Natrium, Magnesium, Silizium, Eisen a Calcium.
Opfälleg ass, datt d'Verhältnes vun de liichten Elementer zum Silizium deem vun der Sonn entsprécht. Et gëtt ugeholl, datt de Koméit Halley aus deem eelsten, net verännerte Material vum Sonnesystem besteet.
Erfolleger aus Siicht vun der Raumfaart
D'Giotto war no de béiden däitsch-US-amerikanesche Sonde vum Helios-Programm déi éischt „europäesch“ Sond.
Montmeillant
Montmeillant ass eng franséisch Uertschaft a Gemeng am Departement Ardennes an der Grand Est.
Paul Bleser (Geolog)
De Paul Marie Bleser, gebuer de 15. Dezember 1905 zu Beetebuerg a gestuerwen de 27. Juni 1991 zu Orselina, bei Locarno an der Schwäiz, war e lëtzebuergesche Geolog.
De Paul Bleser huet zu Zürich Geologie studéiert an do och säin Doktorat gemaach. Seng Thees mam Titel “Geologische Studien am Westende der Hohen Tauern östlich der Brennerlinie” ass 1934 publizéiert ginn.
Wéi de Michel Lucius am Abrëll 1935 ugefaangen huet, un enger neier geologescher Kaart vu Lëtzebuerg ze schaffen, huet de Paul Bleser wärend néng Méint beim Levé gehollef. Well awer deemools keng Aussiicht op eng geséchert Plaz als Geolog zu Lëtzebuerg war, huet de Bleser d'Land verlooss an en Engagement bei der Koninklijke Nederlandsche Petroleum Maatschappij dem hollänneschen Departement vun der Royal Dutch Shell, ugeholl a sech zu Den Haag niddergelooss.
Am Opdrag vun der Shell huet hien dono geologesch Prospektiounen a Kolumbien gemaach a sech och am Panama an am Ecuador ëmgekuckt.
Den 1. Oktober 1946 huet de Paul Bleser d'Schwäizerin Warda Bircher zu Orselina bestuet. Si war och Geologin an hat wéi de Paul Bleser zu Zürich Geologie studéiert an hire Studium mat engem Doktorat ofgeschloss. Si huet hire Mann op senge geologesche Prospektiounsreese begleet (Nei-Guinea, Java, Nigeria, Kanada, Kambodscha) an d'Fossilie vun de Buerkäre bestëmmt.
University System of Maryland
De University System of Maryland (USM) ass eng staatlech Korporatioun vun Universitéiten am US-Bundesstaat Maryland. Mat ronn 130.000 Studenten ass et déi zwieleftgréisst Héichschoulkorporatioun an den USA. Si ass 1988 aus de fënnef Institutioune vun der University of Maryland an de sechs Ariichtunge vum State University and College System of Maryland entstanen.
Punjab
De Punjab och Panjāb oder Panj-Āb ass eng geopolitesch, kulturell an historesch Géigend am Norde vum Indesche Subkontinent a Südasien.
Historesch war et, am 19. an 20. Joerhonnert, den Numm vun enger fréierer Provënz a Brittesch-Indien. 1947 gouf et tëscht den ewell onofhängege Staate Pakistan (Provënz Punjab) an Indien (Bundesstaat Punjab) opgedeelt, wat zu grousse Migratiounsstréim a biergerkrichsänleche Situatioune gefouert huet, wéi Hinduen a Sikh vum Westpunjab an den Osten, a Muslimen vum Ostpunjab an de Westen hu misse goen.
Geographesch ass mat Punjab dee Flossdall gemengt, dee käilfërmeg no Südwesten hi méi enk gëtt, a vum Indus a senge fënnef Nieweflëss Jhelam, Chanab, Ravi, Beas a Satluj markéiert ass. Den Numm "Punjab" setzt sech zesummen aus Farsi پنج (pandsch) "fënnef" an آب (ab) "Waasser", a bezitt sech op déi fënnef Flëss.
De Buedem besteet haaptsächlech aus ganz fruchtbare quartäre Schwemmfächeren, déi 10 bis 15 m iwwer der Dallsuel leien. Duerch Bewässerungssystemer, mat Hëllef vu Staudämm a Kanäl, kann d'ganz Joer duerch ugebaut a rekoltéiert ginn.
Am Pakistan ass de Punjab déi Provënz mat bei wäitem der gréisster Populatioun, den indesche Punjab ass haut en industriellen Zentrum an ee vun de räichste Bundesstaaten.
Ethnolinguistesch sinn d'Punjabi déi gréisst Bevëlkerungsgrupp, si schwätzen d'Punjabisprooch.
Krakatau
Krakatau (op Englesch och Krakatoa geschriwwen) ass eng Vulkaninsel an der Sunda-Stooss tëschent den indoneeseschen Insele Sumatra a Java. De Vulkan ass am Laf vun de leschte Joerhonnerte méi dacks ausgebrach. Déi bekanntst Eruptioun war déi vum 27. August 1883. D'Insel huet deemools zu Nidderlännesch-Indien gehéiert.
Bei där Eruptioun gouf bal déi ganz Insel zerstéiert.
Nodeems et eng 200 Joer roueg ëm de Krakatau war, koum et den 9. Mee 1883 ëm Hallefnuecht zu engem Äerdbiewen an der Regioun. Den 20. Mee gouf et eng éischter méi kleng Eruptioun beim Krater Perbuwatan, dee mat Rakata an Danan ee vun den deemools dräi Vulkankeegele vun der Insel war.
Den 22. a 26. August koum et zu weideren Eruptiounen. De 27. August koum schonn nees eng um 5h30, dunn eng um 6h44 an eng Drëtt um 8h20. Um 10h02 koum et dunn zu engem gewaltegen Ausbroch, bei deem allen dräi Keegelen aktiv waren. De Krakatau huet eng 20 km³ Äschen a Gestengs bis zu 25 km an d'Luucht geschleidert. D'Sprengkraaft gëtt op en Equivalent vun 200 bis 2.000 Megatonnen TNT geschat, 10.000 bis 100.000 Mol souvill wéi d'Atombommen, déi op Hiroshima an Nagasaki gehäit goufen.
D'ënnerierdesch Magma kummer ass séier eidelgelaf, an dann, ënner dem Gewiicht vum Plaong, an e Koup gefall. Dobäi si stënterlech d'Waassermasse vum Mier nogelaf, war sengersäits en Tsunami ausgeléist huet, deen op de Küste vun den Insele ronderëm Welle vu bis zu 40 Meter provozéiert huet, No der Flutwell koum en Äschereen a pyroklastesch Stréim – e gliddegt Gemësch aus Gasen, Äschen a Steng, déi sech mat enger Vitess vu bis zu 400 km/h verbreet hunn an eng Temperatur vun 300 bis 800 °C haten.
Duerch dës elementar Gewalte goufen op den Insele ronderëm 165 Stied an Dierfer zerstéiert, an et sinn op d'mannst 36.417 Mënschen ëm d'Liewe komm.
De Knuppert vun der Explosioun war sou haart, datt en nach 4.800 Kilometer wäit ewech op der Insel Rodrigues bei Mauritius ze héiere war. Duerch dÄschen déi sech an der Atmosphär verspreet hunn, goufen an den Deeg dono op der ganzer Äerd spektakulär Sonnenënnergäng observéiert, bei deenen den Himmel sech bluttrout gefierft huet, well d'Luucht sech an den Äsche gebrach huet. An de Joren dono ass duerch déi Äschen op der Nordhallefkugel d'Duerchschnëttstemperatur ëm 0,5 bis 0,8 °C erofgaangen.
Vun der Vulkaninsel ass sou gutt wéi näischt méi iwreg bliwwen: zwee Drëttel waren am Mier ënnergaangen. D'Kegele vum Danan a vum Perbuwatan si komplett verschwonnen, a vun deem vum Rakata blouf just nach d'Hallschecht iwwereg.
Zënter 1927 entsteet op der Plaz vum deemolegen Ausbroch, duerch vulkanesch Aktivitéit, eng nei Insel, déi Anak Krakatau, "Kand vum Krakatau", genannt gëtt. Wéinst Wiederanomalien an de Joren 535/536 gëtt et eng Theorie, datt deemools, op der selwechter Plaz, e Virgänger vum Krakatau, de Proto-Krakatau, explodéiert war.
Mike Majerus
De Mike Majerus, gebuer den 2. November 1975, ass e lëtzebuergeschen Handballspiller op der Golkipp-Positioun.
1993 war de Majerus fir d'éischt am Kader vun der lëtzebuergescher Härenhandballnationalekipp. Hien huet 147-mol an der Nationalekipp gespillt; et ass de Rekord bei de Lëtzebuerger Handballgolkippen (Stand: 2016).
Hien ass e Spiller vum HC Bierchem.
De Mike Majerus ass den Zwillingsbrudder vum Handballspiller Tom Majerus. ,
Mercier (Champagner)
Mercier ass eng Schampesmark, déi 1858 vum Eugène Mercier (1838-1904) zu Épernay gegrënnt gouf. Mercier ass déi Mark Schampes, déi a Frankräich deen héchsten Ëmsaz huet.
Geschicht
1858 huet den Eugène Mercier am Alter vun 20 Joer d'Schampeshaus gegrënnt. 1869 huet Mercier en Terrain zu Épernay an der Avenue de Champagne kaf, an do de Firmesëtz ageriicht, deen haut och nach do ass. Do gëtt et zanter 1871 wäit an de Kräidfiels gegruewe Kelleren, wou bis haut de Schampes gelagert an affinéiert gëtt. Se leien an enger Déift vun enger 30m a bestinn aus engem System vun 18 km Gäng. .
D'Succursale zu Lëtzebuerg
1885 huet d'Compagnie des Grands Vins de Champagne E. Mercier & Cie en Deel vun hirer Schampesproduktioun op Lëtzebuerg verluecht. De Grond war, datt Lëtzebuerg Member vum Däitschen Zollveräin war, an d'Douanestaxen um Wäin a Fässer méi niddreg ware wéi fir op deem a Fläschen. Deemno hu se de Wäin op Lëtzebuerg exportéiert an eréischt do a Fläschen ofgefëllt, fir dës weider, gréisstendeels an Däitschland, ze verkafen.
Déi éischt Succursale war an der Stad Lëtzebuerg um Fetschenhaff, am fréiere Fort Dumoulin. 1886 gouf e Gebai zu Hollerech, no bei der Stater Gare gebaut, wou et en Uschloss un d'Eisebunnsnetz krut. Dëst gouf 1892 vergréissert, an 1894 gouf ugefaangen, de Wäin, deen aus der Champagne a Fässer importéiert gouf, a Fläschen ofzefëllen. Et goufen deemools 35-40.000 Fläschen am Dag ofgefëllt.
1899 goufen ënner dem Gebai, op 3 Stäck, Kellergallerië gebaut, vun am Ganzen 1,2 km Längt. 4 Millioune Fläsche konnten do gelagert ginn. D'Kellere goufen eng grouss Attraktioun, a vu 25-30.000 Leit am Joer besicht. Ëm d'Joerhonnertwenn hu bis zu 300 Leit bei Mercier geschafft, 1,2 Millioune Fläsche goufe verkaf.
Fir d'Fläschen ze schützen, goufe se an hëlze Këschten an a Weidekierf agepaakt. 1895 huet Mercier dofir extra am Weidendall, am Dall vun der Mamer, tëscht Steesel a Koplescht, en Areal vu 4 ha kaf (dat no an no op 40 ha vergréissert gouf), fir Weiden unzeplanzen, aus deenen hire Rudde Kierf geflecht goufen. Bis zu 100 Leit hunn an der Kierfflechterei geschafft.
Ee vun deenen eelsten zu Lëtzebuerg gedréinte Stommfilmer ass Ein Besuch in der Champagnerfabrik Mercier vum Peter a Wendel Marzen aus dem Joer 1907.
Nom Éischte Weltkrich war et eriwwer mam Zollveräin an et ass séier biergofgaang mat der Hollerecher Schampesproduktioun. D'Fabréck konnt bis an d'1930er Joren iwwerliewen, mä um Enn waren déi meescht vun hiren Hale verlount. 1961 huet d'Spuerkeess d'Areal mat Gebaier a Kellere fir 39 Millioune Frang kaf, an 1965 ofrappe gelooss, fir do d'Gebai vun der Post opriichten ze loossen. Just e puer Kellerverwëlleffer sinn erhale bliwwen, do lageren d'Nationalarchiver Dokumenter, well hiert Gebai scho laang ze kleng ass.
Am Garer Quartier erënneren haut nach e puer Stroossennimm un d'Aktivitéite vun der Firma Mercier zu Lëtzebuerg: d'rue d'Épernay, d'rue de Reims an d'rue Mercier.
Soss
Fir d'Weltausstellung vun 1889 zu Paräis huet Mercier dat deemools gréisste Wäifaass vun der Welt baue gelooss. Et housch Le Foudre an hat e Volume vu 1600 Hektoliter. Haut steet et an der Entréeshal vu Mercier zu Épernay.
Mercier hat am Ufank d'Rechter op der Mark Dom Pérignon, huet dës awer 1930 u Moët & Chandon verkaf.
1970 ass Mercier mat Moët & Chandon fusionéiert. 1987 goufen déi zwee vun der nei gegrënnter Luxusmark LVMH iwwerholl.
Nationalstrooss 56B
D'Nationalstrooss 56B oder N56B ass eng geplangt Nationalstrooss zu Hollerech, um Territoire vun der Stad Lëtzebuerg.
D'Strooss déi op der Héicht vum Boulevard Pierre Dupong d'Nord-Süd Verbindung vun der Zoufaart a Richtung Rond-point Märel op d'Strooss a Richtung vun der Hollerecher Kierch mécht, ass haut eng staatlech Strooss ouni definéierte Statut. Et ass geplangt, fir s'als Nationalstrooss ze klasséieren.
D'Strooss leeft am Sens unique an ass 46 m. laang.
Canton de Chaniers
De Canton de Chaniers ass eng franséisch administrativ Andeelung an den Arrondissementer Saintes a Saint-Jean-d'Angély am Departement Charente-Maritime an der Regioun Nei-Aquitaine.
De Kanton gouf mam Dekret vum 27. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gegrënnt.
Johannesbuerg
Johannesbuerg (op Afrikaans an Englesch: Johannesburg, op Zulu: iGoli, op Xhosa: eGoli) an der Provënz Gauteng ass déi gréisst Stad a Südafrika.
Si huet 957.441 Awunner (Stand: 2011) an eng Fläch vun zirka 335 km².
Le plaisir
Le plaisir ass e franséische Film vum Max Ophüls aus dem Joer 1952 no dräi Kuerzgeschichte vum Guy de Maupassant.
Ëm wat geet et am Film?
Episode vum Film:
Hertzing
Hertzing ass eng franséisch Gemeng am Departement Moselle an der Regioun Grand Est.
NGC 26
Entdeckung
Si gouf de 14. September 1865 vum däitsch-däneschen Astronom Heinrich Louis d'Arrest entdeckt.
Auge
De Begrëff Auge bezeechent:
Dorsum Higazy
Den Dorsum Higazy ass e 60 km laangen Dorsum um Äerdmound. Seng mëttel Koordinate sinn 28° N / 17° W. E gouf, wéi vill lunar Plazen am Joer 1976 entdeckt a benannt. Säin Numm gouf vum egyptesche Geowëssenschaftler Riad Higazy ofgeleet a vun der IAU op der Generalversammlung zu Grenoble ugeholl.
Sissy
Sissy ass eng franséisch Gemeng am Departement Aisne an der Regioun Hauts-de-France.
Doumely-Bégny
Doumely-Bégny ass eng franséisch Uertschaft a Gemeng am Departement Ardennes an der Grand Est.
Nicolas Plein
Den Nicolas Plein, genannt Schnuck, gebuer de 25. Februar 1934 zu Esch-Uelzecht a gestuerwen de 26. Mäerz 2019 zu Téiteng, war e lëtzebuergesche Lokalpolitiker.
De Politiker
Hie gouf bei de Gemengewale vun 1975 op der Lëscht vun der LSAP an de Keeler Gemengerot gewielt, an den 1. Januar 1976 huet hie säi Mandat ugetrueden. Den 1. Januar 1982 gouf hie Schäffen ënner dem Buergermeeschter Jules Kauffmann, an no deem senger Demissioun huet hien den 31. Juli 1985 d'Plaz vum Buergermeeschter iwwerholl, wou hie bis den 31. Dezember 1993 bliwwen ass. Vun 1994 bis 1996 war hien nees Conseiller.
Säin Nofollger war de Fred Coullen. Hie war zanter 2012 Éierebuergermeeschter vun der Gemeng Keel.
De Foussballspiller
A senger Jugend war de Schnuck Plein aktive Foussballspiller, hie war vun 1949 bis 1961 beim SC Téiteng an huet am Ganzen 135 Matcher fir Téiteng gespillt. Mam SC Téiteng hat hien 1951 d'Coupe gewonn. An der Finall géint den CS Gréiwemaacher hat hien den 1-0 geschoss (Endresultat 2-0).
François Heldenstein
Et gëtt verschidde Persounen déi François Heldenstein heeschen:
Cape Canaveral AFS Launch Complex 1
De Cape Canaveral AFS Launch Complex 1 (LC-1) ass eng Startramp op der Cape Canaveral Air Force Station op Merritt Island, Cape Canaveral a Florida, USA déi net méi gebraucht gëtt. Si gouf tëscht 1955 a 1960 fir 67 Starte fir d'Entwécklung a fir Tester vum Snark-Marschfluchkierper gebraucht.
Geschicht
Ufanks gouf d'Startramp zesumme mam LC-2, LC-3 an dem LC-4 fir den Testprogramm vu Snark-Marschfluchkierper gebaut. Den éischte Start war den 13. Januar 1955. De Startkomplex gouf bis de 5. Dezember 1960 fir Marschfluchkierper benotzt.
Duerno gouf en als Helikopterlandeplaz wärend dem Mercury-Programm gebraucht. Fir d'lescht gouf d'Startplaz an den 1980er Jore fir de Start vun Aerostat-Radarballone benotzt.
BC Mess
De BC Mess ass e Basketballclub an de Gemenge Monnerech a Reckeng op der Mess.
Hilda vu Lëtzebuerg
D'Hilda Sophie Adélaïde Wilhelmine vun Nassau, Prinzessin vu Lëtzebuerg, gebuer de 15. Februar 1897 op Schlass Bierg a gestuerwen den 8. September 1979, war eng Duechter vum Groussherzog Wëllem IV. vu Lëtzebuerg an der Maria Ana vu Bragança.
Emile Molling
De Pierre genannt Emile Molling, gebuer den 19. November 1889 zu Blaaschent a gestuerwen den 21. Mäerz 1971 zu Glen Cove, New York, war e lëtzebuergesche Schoulmeeschter an Ornitholog.
Den Emile Molling huet d'Normalschoul gemaach. Dono war hie Schoulmeeschter zu Dellen (1912/1913), zu Beeler (vum Schouljoer 1913/14 un), a vum Schouljoer 1928/29 un zu Beetebuerg, bis zu senger Pensioun am Joer 1950.
De Molling huet sech vun 1929 am Beetebuerger Mandolinneveräin (Cercle des mandolinistes) engagéiert, wou hie Course fir d'Instrument ze léiere ginn huet a kuerz duerno Dirigent vum Orchester gouf. Et heescht, de Molling hätt dem Baryton Fernand Koenig d'Basiswësse fir Gei ze spille bäibruecht.
1934 war den Emile Molling war Grënnungsmember vum Beetebuerger Vulleschutzveräin, der lokaler Sektioun vun der Ligue luxembourgeoise pour la protection des oiseaux (haut natur&ëmwelt). Hie war de President vum Veräi vun 1934 bis 1962.
De Molling war Éieremember vun der Société des naturalistes luxembourgeois.
Les Graulges
Les Graulges ass eng fréier franséisch Gemeng am Departement Dordogne an der Regioun Nei-Aquitaine.
Zanter dem Regruppement vum 1. Januar 2017 mat de Gemenge Beaussac, Champeaux-et-la-Chapelle-Pommier, Léguillac-de-Cercles, Mareuil, Monsec, Puyrenier, Saint-Sulpice-de-Mareuil a Vieux-Mareuil gehéiert s'als delegéiert Gemeng zu der neier Gemeng Mareuil en Périgord
Clement Dieschburg
De Clement Dieschburg ass e lëtzebuergeschen Handballspiller op der Golkipp-Positioun.
Malgrat de Mar
D'Gemeng huet 18.295 Awunner (Stand: 1. Januar 2016) an eng Fläch vun zirka 9 km².
Malgrat de Mar gouf als lokal Touristendestinatioun mat hire Plagë bekannt.
Westfälesche Fridden
Westfälesche Fridden (oder Westfälesch Friddenstraitéen) ass de gängegen Numm vun de Friddensverträg, déi tëscht dem Januar an dem 24. Oktober 1648 zu Münster an zu Osnabrück ënnerschriwwe goufen. Mat hinne goung den Drëssegjärege Krich an Däitschland op en Enn, a gläichzäiteg och den Achtzegjäregen Onofhängegkeetskrich vun den Nidderlanden.
Bei de Westfälesche Friddensverträg goufen dräi Dokumenter ënnerschriwwen:
Déi zwéi goufen de selwechten Dag zu Münster am Numm vum Keeser Ferdinand III. a vum Louis XIV. vu Frankräich, resp. vun der Kinnigin Christina vu Schweden ënnerschriwwen.
D'Virbereedung vum Friddenskongress a béide Stied, den éischten internationale Kongress, op deem praktesch all grouss europäesch Muechte vertruede waren, huet bal 5 Joer gedauert.
D'Resultat huet iwwer honnert Joer laang d'geopolitesch Uerdnung an Europa gehalen.
D'Friddensverträg goufen e Virbild fir spéider Friddenskonferenzen, well s'als Prinzip d'Gläichberechtegung vun de Staaten haten, egal wéi grouss oder wéi staark se waren.